**Príloha 6**

**PRÁCA V EÚ A NOVELIZÁCIA EURÓPSKEJ LEGISLATÍVY**

**Legislatíva EÚ**

V roku 2015 sa legislatíva upravujúca poľnohospodárstvo EÚ prostredníctvom Spoločnej poľnohospodárskej politiky EÚ rozšírila o 1 119 nových právnych predpisov. Do platnosti vstúpilo celkovo 838 nariadení Komisie (EK), 139 vykonávacích rozhodnutí Komisie, 12 nariadení Rady, 20 rozhodnutí Rady, 10 nariadení Európskeho parlamentu a Rady, 19 rozhodnutí Spoločného výboru EHP, 5 rozhodnutí Európskeho parlamentu, 2 uznesenia Európskeho parlamentu, 2 vykonávacie smernice Komisie, 2 smernice Európskeho parlamentu, odporúčania Komisie, bilaterálne dohody a protokoly, 1 rozhodnutie spoločného výboru pre poľnohospodárstvo, 1 Rozhodnutie Spoločného výboru EÚ – Švajčiarsko, Rozhodnutie Rady pre pridruženie EÚ – Stredná Amerika, mnohé korigendá a informácie.

Najpočetnejšie boli nové právne predpisy zastúpené v hlavných okruhoch poľnohospodárskej legislatívy, a to najmä v oblasti povolení používania chemických látok, autorizácii biocídnych výrobkov, pesticídov, schvaľovania účinných látok v súvislosti s uvádzaním prípravkov na ochranu rastlín na trh, schvaľovania obsahu krmív a doplnkových látok, označení pôvodu a chránených zemepisných označení a operatívne právne predpisy z oblasti formovania politík SPP, nariadenia týkajúce sa zabránenia zavlečenia určitých chorôb, nariadenia týkajúce sa veterinárnych záležitostí, farmakológie a predpisy určujúce maximálne limity rezíduí v potravinách v súvislosti s farmakologickými látkami.

Do Registra chránených označení pôvodu a chránených zemepisných označení a do Registra zaručených tradičných špecialít bolo spolu zapísaných 111 chránených zemepisných označení (CHZO), chránených označení pôvodu (CHOP) a zaručených tradičných špecialít. Na žiadosť Slovenska bol do Registra chránených označení pôvodu a chránených zemepisných označení zapísaný názov Klenovecký syrec prostredníctvom **Nariadenia Komisie (EÚ) 37/2015** zo 6. januára 2015.

Medzi schválené právne predpisy formujúce politiky Spoločnej poľnohospodárskej politikymôžeme zaradiť predovšetkým **Delegované nariadenie Komisie (EÚ**) **791/2015** z 27. apríla 2015, ktorým sa mení príloha I k nariadeniu Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka, ktorá sa zaoberá revíziou finančného rámca EPFRV a v prílohe uvádza finančné sumy na podporu rozvoja vidieka pre jednotlivé krajiny pre roky 2014 – 2020. Ďalším nariadením zasahujúcim do podpôr je **Delegované nariadenie Komisie (EÚ) 851/2015** z 27. marca 2015, ktorým sa menia prílohy II, III a VI k nariadeniu Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, ktoré obsahuje schválené aktuálne vnútroštátne stropy pre priame platby pre poľnohospodárov uvedené jednotlivo pre každý štát pre roky 2015 – 2020. Naň nadväzuje **Nariadenie Európskeho parlamentu a Rady (EÚ) 1146/2015** z 8. júla 2015, ktorým sa určuje miera úpravy priamych platieb stanovená v nariadení (EÚ) č. 1306/2013, pokiaľ ide o kalendárny rok 2015.Vykonávacie **Nariadenie Komisie (EÚ) 583/2015** z 13. apríla 2015, ktorým sa mení vykonávacie nariadenie (EÚ) č. 908/2014, pokiaľ ide o vyhlásenia o výdavkoch na programy rozvoja vidieka a transparentnosť určuje pravidlá zodpovednosti za výdavky platobných agentúr pred schválením programu rozvoja vidieka. Situáciu v sektore hovädzieho dobytka sa pokúšalo zlepšiť **Delegované nariadenie Komisie (EÚ) 1853/2015** z 15. októbra 2015, ktorým sa stanovuje dočasná mimoriadna pomoc pre poľnohospodárov v sektoroch chovu hospodárskych zvierat. **Vykonávacie nariadenie Komisie (EÚ) 2333/2015** zo 14. decembra 2015, ktorým sa mení vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením obšírne definuje systém kontrol a žiadostí týkajúci sa IACS a podmienok krížového plnenia. Detailné postupy najmä pre zisťovania ako je farmársky cenzus, a zisťovanie produkcie obsahuje **Nariadenie Komisie (EÚ) 1391/2015** z 13. augusta 2015, ktorým sa mení nariadenie (ES) č. 1200/2009, ktorým sa vykonáva nariadenie Európskeho parlamentu a Rady (ES) č. 1166/2008 o zisťovaniach štruktúry poľnohospodárskych podnikov a o zisťovaní metód poľnohospodárskej produkcie, pokiaľ ide o prepočítavacie koeficienty na veľké dobytčie jednotky a definície ukazovateľov. **Vykonávacie rozhodnutie Komisie (EÚ) 1918/2015** z 22. októbra 2015, ktorým sa zriaďuje systém administratívnej pomoci a spolupráce (systém AAC) podľa nariadenia Európskeho parlamentu a Rady (ES) č. 882/2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá obsiahlo referuje o zriadení systému AAC, jeho funkciách v procese výmeny informácií. Rozhodnutie stanovilo aj pravidlá výmeny informácií medzi príslušnými orgánmi členských štátov EÚ a EK o výsledkoch kontrol vykonaných u prevádzkovateľov a o dodržiavaní a spôsobe presadzovania potravinového alebo krmivového práva. **Vykonávacie nariadenie Komisie (EÚ) 1748/2015** z 30. septembra 2015, ktorým sa v súvislosti s rokom podávania žiadostí 2015 stanovuje odchýlka od článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat a od článku 75 ods. 2 prvého pododseku uvedeného nariadenia, pokiaľ ide o priame platby uvádza , že je možné vyplácať preddavky do výšky 70 % v prípade priamych platieb uvedených v prílohe I k nariadeniu (EÚ) č. 1307/2013, a až do výšky 85 % v prípade podpory poskytnutej v rámci rozvoja vidieka. **Vykonávacie nariadenie Komisie (EÚ) 1831/2015** zo 7. októbra 2015, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1144/2014 o informačných a propagačných akciách týkajúcich sa poľnohospodárskych výrobkov uskutočňovaných na vnútornom trhu a v tretích krajinách stanovuje predovšetkým pravidlá pre viditeľnosť údaju o pôvode a obchodných značiek pri jednoduchých a kombinovaných programoch. **Vykonávacie rozhodnutie Komisie (EÚ) 2058/2015** z 13. novembra 2015, ktorým sa mení a opravuje vykonávacie rozhodnutie (EÚ) 2015/144, stanovuje postupy predkladania žiadostí o granty a žiadostí o platbu, ako aj súvisiacich informácií, pokiaľ ide o núdzové opatrenia proti chorobám zvierat. **Vykonávacie nariadenie Komisie (EÚ) 517/2015** z 26. marca 2015, ktorým sa mení nariadenie (ES) č. 595/2004, stanovilo podrobné pravidlá uplatňovania nariadenia Rady (ES) č. 1788/2003, ktorým sa stanovujú poplatky v sektore mlieka a mliečnych výrobkov. Zefektívnenie vzájomnej informovanosti bolo ustanovené vo **Vykonávacom nariadení Komisie (EÚ) 2000/2015** z 9. novembra 2015, ktorým sa menia nariadenia (ES) č. 546/2003, (ES) č. 1342/2003, (ES) č. 952/2006, (ES) č. 826/2008, (ES) č. 1295/2008, (ES) č. 1296/2008, (EÚ) č. 1272/2009, (EÚ) č. 738/2010 a vykonávacie nariadenia (EÚ) č. 543/2011 a (EÚ) č. 511/2012, pokiaľ ide o oznamovacie povinnosti v rámci spoločnej organizácie poľnohospodárskych trhov. S cieľom sprostredkovávať posolstvo európskych systémov kvality, výrobných noriem poľnohospodárskych a potravinárskych výrobkov, správnych stravovacích návykov a kultúry európskeho stravovania bolo prijaté **Delegované nariadenie Komisie (EÚ) č. 1829/2015** z 23. apríla 2015, ktoré dopĺňa Nariadenie Európskeho parlamentu a Rady (EÚ) č. 1144/2014 o informačných a propagačných akciách týkajúcich sa poľnohospodárskych výrobkov uskutočňovaných na vnútornom trhu a v tretích krajinách. Pre subjekty reprezentujúce odvetvie alebo výrobok špecifikuje podmienky predkladania návrhov informačných a propagačných programov, ktoré boli predložené od 1. decembra 2015. Nariadenie upravuje výber záujmovo nestranných subjektov, ktoré budú realizovať informačné a propagačné programy. Pravidlá uplatňovania Nariadenia Európskeho parlamentu a Rady (EÚ) č. 1144/2014 týkajúce sa viditeľnosti údajov o pôvode poľnohospodárskych a potravinárskych výrobkov a obchodných značiek na informačných a propagačných materiáloch ako aj riadenia, monitorovania, financovania, kontrolovania jednoduchých informačných programov a systému ukazovateľov posudzovania vplyvu informačných a propagačných programov sú obsiahnuté vo **Vykonávacom nariadení Komisie (EÚ) č. 1831/2015** zo 7. októbra 2015.Pre oblasť ochrany finančných záujmov Únie a analyzovanie rizík pri platbách z fondov boli prijaté tri nariadenia. **Delegované nariadenie Komisie (EÚ) 1970/2015** z 8. júla 2015, ktorým sa do Nariadenia EP a Rady (EÚ) č. 1303/2013 doplnili osobitné ustanovenia k oznamovaniu nezrovnalostí týkajúcich sa EFRR, ESF, Kohézneho fondu a ENRF. Členské štáty sú povinné oznamovať Komisii nezrovnalosti v sumách príspevkov z uvedených fondov, ktoré vyvolali začatie správneho alebo súdneho konania alebo boli predmetom prvého správneho alebo súdneho nálezu. **Delegované nariadenie Komisie (EÚ) 1971/2015** z 8. júla 2015 doplnilo osobitné ustanovenia k oznamovaniu nezrovnalostí týkajúcich sa EPZF a EPFRV a zrušilo nariadenie Komisie (ES) č. 1848/2006. Definuje obsah oznamovania nezrovnalostí v prvotných a následných správach. **Vykonávacie nariadenie Komisie (EÚ) 1975/2015** z 8. júla 2015 stanovilo frekvenciu a formát správ o nezrovnalostiach, pokiaľ ide o EPZF a EPFRV. Počiatočnú správu o nezrovnalostiach sú členské štáty EÚ povinné poslať do dvoch mesiacov po skončení každého štvrťroka prostredníctvom osobitného systému riadenia nezrovnalostí. S účinnosťou od 1. januára 2015 sa **Vykonávacím nariadením Komisie (EÚ) 1089/2015** zo 6. júla 2015 stanovili rozpočtové stropy na rok 2015 uplatniteľné na určité režimy priamej podpory. Pre Slovenskú republiku bol pre režim jednotnej platby na plochu určený rozpočtový strop 247,4 mil. €; pre platby za poľnohospodárske postupy prospešné pre klímu a životné prostredie 131,5 mil. €; pre platby mladým poľnohospodárom 11,2 mil. € a pre dobrovoľnú viazanú podporu 56,9 mil. €.

Na pokrytie rezervy pre krízové situácie v sektore poľnohospodárstva pre rok 2015 určilo Nariadenie Európskeho parlamentu a Rady (EÚ) č. 1146 z 8. júla 2015 mieru úpravy priamych platieb stanovenú v Nariadení (EÚ) č. 1306/2013. Sumy priamych platieb v rámci režimov podpory, ktoré prekročia 2 000 € sa znížili o 1,393041 %. **Vykonávacie nariadenie Komisie (EÚ) 1845/2015** zo 14. októbra 2015 stanovilo pre účtovný rok Európskeho poľnohospodárskeho záručného fondu (EPZF) jednotnú úrokovú sadzbu vo výške 0,1 %, ktorá sa má použiť na výpočet nákladov na financovanie intervenčných opatrení v podobe nákupu, skladovania a predaja zásob.Od 1. decembra 2015 sa uplatňuje **Vykonávacie nariadenie Komisie (EÚ) 2094/2015** z 19. novembra 2015 o úhrade rozpočtových prostriedkov prenesených z rozpočtového roka 2015 v súlade s článkom 26 ods. 5 nariadenia EP a Rady č. 1306/2013. Oprávnenosť na výdavky vo výške 5,3 mil. € na úhradu prenesených rozpočtových prostriedkov z EPZF bude mať SR len ak budú sumy konečným prijímateľom vyplatené do 16. októbra 2016. **Vykonávacie nariadenie Komisie (EÚ) 220/2015** z 3. februára 2015 stanovilo pravidlá uplatňovania nariadenia Rady (ES) č. 1217/2009  o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v EÚ. S cieľom zohľadniť rôzne poľnohospodárske štruktúry v členských štátoch a zabezpečiť reprezentatívnu vzorku stanovilo medzné hodnoty ekonomickej veľkosti podnikov pre oblasť prieskumu a počet podnikov poskytujúcich údaje. Do typológie príjmov (okrem poľnohospodárskej práce, finančných investícií) zahŕňa aj iné zárobkové činnosti priamo spojené s poľnohospodárskym podnikom, ktoré majú na neho ekonomický vplyv a používajú jeho zdroje (areál, budovy, stroje, poľnohospodárske výrobky).

 V snahe o zabezpečenie vysokej úrovne ochrany ľudského zdravia vydala Európska komisia v roku 2015 viaceré vykonávacie nariadenia, ktoré upravovali krmivá a kŕmne doplnkové látky. Jednalo sa napr. o **Vykonávacie nariadenie Komisie (EÚ) 38/2015** z 13. januára 2015 o povolení prípravku z Lactobacillus acidophilus ako kŕmnej doplnkovej látky pre nosnice, ktorá má potenciál zvyšovať intenzitu znášky a zlepšovať pomer krmiva a vaječnej hmoty a nemá nežiaduce účinky na zdravie zvierat, ľudí ani na životné prostredie, **Vykonávacie nariadenie Komisie (EÚ) 47/2015** zo 14. januára 2015 o povolení prípravku alfa-amylázy produkovanej baktériami Bacillus licheniformis ako kŕmnej doplnkovej látky pre dojnice, ktorá v prvej polovici obdobia laktácie výrazne zvyšuje dojivosť, **Vykonávacie nariadenie Komisie (EÚ) 502/2015** z 24. marca 2015 o povolení kŕmnej doplnkovej látky pre dojnice, ktorá stabilizuje črevnú mikroflóru a má potenciál zlepšiť produkciu mlieka, **Vykonávacie nariadenie Komisie (EÚ) 518/2015** z 26. marca 2015 o povolení kŕmnej doplnkovej látky pre kurčatá chované na znášku, menej významné druhy hydiny na výkrm a na znášku, **Vykonávacie nariadenie Komisie (EÚ) 1414/2015** z 20. augusta 2015, ktorým sa mení vykonávacie nariadenie Komisie (EÚ) 136/2012 o povolení hydrogensíranu sodného ako kŕmnej doplnkovej látky pre spoločenské zvieratá a iné zvieratá, ktoré nie sú určené na produkciu potravín alebo **Vykonávacie nariadenie Komisie (EÚ) 1416/2015** z 20. augusta 2015 o povolení hydrogensíranu sodného ako kŕmnej doplnkovej látky pre všetky druhy zvierat. **Nariadenie Komisie (EÚ) 786/2015** z 19. mája 2015 vymedzilo kritériá prípustnosti pre detoxifikačné postupy používané v prípade produktov určených na kŕmenie zvierat. S účinnosťou od 1. júla 2017 sa bude uplatňovať na fyzikálne, chemické a mikrobiologické postupy, prostredníctvom ktorých sa z kontaminovaných krmív nespĺňajúcich požiadavky odstraňujú látky, rozkladajú alebo ničia neškodné zlúčeniny chemickou látkou alebo sa metabolizujú či deaktivujú biologickým alebo mikrobiologickým postupom na neškodné zlúčeniny. Nariadenie vymedzuje rozsah informácií, ktoré sa budú poskytovať pre účely schválenia detoxifikačných postupov. Detoxifikačné postupy sa budú môcť vykonávať len v schválených prevádzkach krmivárskych podnikov.

 V skupine právnych predpisov zaoberajúcimi sa uvádzaním prípravkov na ochranu rastlín na trh, účinnými látkami a biocídnymi prípravkami pribudol už tradične vysoký počet nových nariadení. Medzi ne patrili napr. nasledovné nové právne predpisy: **Vykonávacie nariadenie Komisie (EÚ) 292/2015** z 24. februára 2015, ktorým sa schvaľuje oxid uhličitý ako účinná látka na použitie v biocídnych výrobkoch typu 15, **Vykonávacie nariadenie Komisie (EÚ) 405/2015** z 11. marca 2015, ktorým sa schvaľuje alfa-cypermetrín ako účinná látka na použitie v biocídnych výrobkoch typu 18, **Vykonávacie nariadenie Komisie (EÚ) 408/2015** z 11. marca 2015 o vykonávaní článku 80 ods. 7 nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zostavení zoznamu látok, ktoré sa majú nahradiť, **Vykonávacie nariadenie Komisie (EÚ) č. 1730/2015** z 28. septembra 2015, ktorým sa schvaľuje peroxid vodíka ako existujúca účinná látka na použitie v biocídnych výrobkoch typu 1 až 6. Biocídne výrobky typu 3 sú pre veterinárnu hygienu, typu 4 sú dezinfekčné prostriedky pre potravu a krmivo a typu 6 sú konzervačné prostriedky. **Vykonávacie nariadenie Komisie (EÚ) č. 408/2015** z 11. marca 2015 o uvádzaní prípravkov na ochranu rastlín na trh a o zostavení zoznamu látok, ktoré sa majú nahradiť. Identifikuje látky, ktoré majú perzistentné, bioakumulatívne a toxické vlastnosti a je potrebné ich nahradiť a **Vykonávacie nariadenie Komisie (EÚ) č. 707/2015** z 30. apríla 2015 neschválilo extrakt z koreňa Rheum officinale ako základnú látku do prípravkov na ochranu rastlín, pretože v technickej správe bolo identifikované riziko pre prevádzkovateľov, pracovníkov, spotrebiteľov a necieľové organizmy.

 Bezproblémové fungovanie režimu pomoci v odvetví včelárstva v rámci nového právneho rámca má zabezpečiť **Nariadenie Komisie (EÚ) 1366/2015** z 11. mája 2015. Členským štátom EÚ určuje povinnosti: disponovať spoľahlivou metódou na určenie počtu včelstiev, predkladať včelárske programy a oznamovať počet včelstiev na prezimovanie. Určuje výšku minimálneho príspevku (25 tis. €) na každý včelársky program ako pomer k celkovému počtu včelstiev počas dvoch kalendárnych rokov. **Vykonávacie nariadenie Komisie (EÚ) 1368/2015** zo 6. augusta 2015 stanovilo pravidlá uplatňovania Nariadenia Európskeho parlamentu a Rady (EÚ) 1308/2013 o vytvorení spoločnej organizácie trhov s poľnohospodárskymi výrobkami, pokiaľ ide o pomoc v sektore včelárstva. Nariadenie stanovuje termín predkladania návrhu včelárskeho programu za územie štátu najneskôr do 15. marca, termín schválenia do 15. júna, podmienky zmeny včelárskych programov a podmienky kontroly ich plnenia.

V rámci skupiny opatrení pokrývajúcich veterinárne opatrenia, opatrenia proti infekciám a chorobám bolo prijatých niekoľko desiatok nariadení, z ktorých je možné uviesť napr. nové hygienické opatrenie pre prevádzkovateľov podnikov spracúvajúcich produkty živočíšneho pôvodu určených na ľudskú spotrebu, ktoré je priaznivejšie pre životné prostredie a šetrí energiu a je definované v **Nariadení Komisie (EÚ) 1474/2015** z 27. augusta 2015 o používaní recyklovanej horúcej vody na odstránenie povrchovej mikrobiálnej kontaminácie jatočných tiel. Stanovilo podmienky ohrevu a používania recyklovanej horúcej vody ako dekontaminačnej metódy pre mäso jatočných tiel, **Vykonávacie rozhodnutie Komisie (EÚ) 261/2015** zo 6. februára 2015, ktorým sa menia rozhodnutia 2010/470/EÚ a 2010/471/EÚ, pokiaľ ide o požiadavky na veterinárne osvedčovanie na účely obchodovania so spermou, vajíčkami a embryami koní (Equinae) v Únii a ich dovozu do Únie [oznámené pod číslom C(2015) 548] alebo **Vykonávacie rozhodnutie Komisie (EÚ) 315/2015** z 25. februára 2015 o určitých ochranných opatreniach v súvislosti s vysokopatogénnou aviárnou influenzou podtypu H5N8 v Nemecku.

 V rámci trhových opatrení na orientovaných najmä na pomoc v krízovom sektore mlieka a bravčového mäsa boli operatívne prijaté niektoré nariadenia. Zákaz vývozu mlieka a mliečnych výrobkov na ruský trh, zhoršenie celosvetového dopytu a tlak na znižovanie cien vyústil do prijatia trhového opatrenia v **Nariadení Komisie (EÚ) 1549/2015** zo 17. septembra 2015, ktorým sa stanovili dočasné mimoriadne opatrenia pre sektor mlieka a mliečnych výrobkov formou predĺženia obdobia verejnej intervencie pre maslo a sušené odstredené mlieko do 30. septembra 2016. Hrozbu vážnej nerovnováhy na trhu so syrmi malo zmierniť **Nariadenie Komisie (EÚ)1852/2015** z 15. októbra 2015, ktorým sa zaviedla dočasná mimoriadna schéma pomoci na súkromné skladovanie určitých syrov. Definovalo oprávnenosť pre poskytnutie pomoci na skladovanie syrov, spôsob podávania žiadosti, podmienky uzatvárania zmlúv o skladovaní, obdobie skladovania a dátumu vyskladnenia, spôsob uvoľnenia zábezpeky a vyplatenia zálohy ako aj výšku pomoci na skladované výrobky. Pre Slovensko bol určený maximálny objem skladovania 426 ton. Po preskúmaní situácie na trhu s bravčovým mäsom **Vykonávacie nariadenie Komisie (EÚ) 679/2015** z 29. apríla 2015 najprv pozastavilo podávanie žiadostí o pomoc na súkromné skladovanie bravčového mäsa na obdobie od 2. – 8. mája 2015. Po zhodnotení priaznivého účinku a s očakávaním stabilizácie cien bravčového mäsa EK **Vykonávacím nariadením Komisie (EÚ) č. 725/2015** z 5. mája 2015 stanovila dátum 8. máj 2015 pre ukončenie podávania žiadostí o pomoc na súkromné skladovanie bravčového mäsa. Oneskorená adaptácia odvetvia chovu ošípaných na znížený dopyt sa vyvinula do kritického nadbytku a tlaku na znižovanie cien bravčového mäsa. Rovnako neustále znižovanie cien surového mlieka a mliečnych výrobkov narušilo rovnováhu ponuky a dopytu. Aby sa zabránilo zhoršovaniu situácie bolo prijaté **Delegované nariadenie Komisie (EÚ) 1853/2015** z 15. októbra 2015, ktorým sa stanovila poľnohospodárom v sektoroch chovu hospodárskych zvierat dočasná mimoriadna pomoc. Na zmiernenie ekonomických dôsledkov z narušení trhu môže byť slovenským poľnohospodárom v sektore hovädzieho, teľacieho, bravčového, ovčieho a kozieho mäsa, mlieka a mliečnych výrobkov poskytnutá cielená podpora 2,46 mil. € v termíne do 30. júna 2016.

 Z predpisov z okruhu geneticky modifikovaných potravín je potrebné spomenúť napr. **Vykonávacie rozhodnutie Komisie (EÚ) 683/2015** z 24. apríla 2015, ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON 87460 (MON 8746Ø-4), sú z nej zložené alebo vyrobené.

 Pre vinohradnícky sektor bolo významné **Vykonávacie Nariadenie Komisie (EÚ) 561/2015** zo 7. apríla 2015 ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o režim povolení na výsadbu viniča. Nariadenie stanovuje postup a kritériá udeľovania povolení na opätovnú výsadbu viniča, požadované informácie o súpise vinohradníckych oblastiach a o povoleniach opätovnej výsadby a o rozsahu kontrol uplatňovania povolení na výsadbu viniča. V súlade s potrebami vinohradníctva sa povolenia na novú výsadbu udelia do 1. augusta daného roka na 1 %  z celkovej plochy alebo na pomernom základe rozdelení hektárov alebo podľa určitých kritérií. Posudzujú sa prioritné kritériá napr. hospodárska udržateľnosť projektu, potenciál rastu konkurencieschopnosti a zvyšovania kvality vinárskych výrobkov.

Za oblasť regulujúcu maximálne hladiny rezíduí pesticídov je možné uviesť **Vykonávacie Nariadenie Komisie (EÚ) 595/2015** z 15. apríla 2015 o koordinovanom viacročnom kontrolnom programe Únie na roky 2016, 2017 a 2018 s cieľom zabezpečiť dodržiavanie maximálnych hladín rezíduí pesticídov a posúdiť vystavenie spotrebiteľov rezíduám pesticídov v potravinách rastlinného a živočíšneho pôvodu a na nich. Členské štáty sú povinné podrobiť analýze vybrané kombinácie pesticídov/produktov rastlinného  a živočíšneho pôvodu na dodržiavanie limitov rezíduí pesticídov.

Trh cukru upravili v minulom kalendárnom roku viaceré nariadenia. **Vykonávacie rozhodnutie Komisie (EÚ) 164/2015** z 2. februára 2015 o výnimke z pravidiel pôvodne stanovených v rozhodnutí Rady 755/2013 o surovom trstinovom cukre z Curacaa. V období od 1. 4. 2015 do 31. 3. 2017 sa povoľuje bezcolný dovoz 1 560 ton surového trstinového cukru na trh EÚ. Dosiahnutý zisk vláda Holandských Antíl použije na investovanie do zariadenia na výrobu suchých ekologických výrobkov, ktoré vytvorí nové pracovné miesta. Pre podporu výrobcov cukru a izoglukózy, ktorých vývoz je na niektoré trhy mimo EÚ rentabilný aj bez poskytovania vývozných náhrad bolo vydané Vykonávacie rozhodnutie Komisie (EÚ) č. 1164 z 15. júla 2015, ktoré stanovilo množstvové obmedzenie vývozu cukru a izoglukózy mimo kvóty do konca hospodárskeho roku 2015/16. Množstvový limit bol určený na 650 tis. ton bieleho cukru a 70 tis. ton izoglukózy na obdobie od 1. 10. 2015 do 30. 9. 2016. S cieľom predísť zneužitiu opätovného dovozu cukru mimo kvóty na trh EÚ sú zo zoznamu vylúčené blízke miesta určenia (Balkánske krajiny, Lichtenštajnsko, San Maríno, Grónsko). **Vykonávacie rozhodnutie Komisie (EÚ) 1550/2015** zo 17. septembra 2015 stanovilo pravidlá dovozu a rafinácie výrobkov z cukru číselného znaku KN 1701 na základe preferenčných dohôd na hospodárske roky 2015/16 a 2016/17. Vymedzilo podmienky žiadosti, vydávania, predlžovania platnosti a oznamovania dovozných licencií. Určilo, že o dovozné licencie pre cukor určený na rafináciu môžu požiadať len rafinérie s celoročnou prevádzkou. **Nariadenie Európskeho parlamentu a Rady (EÚ) 2284/2015** z 25. novembra 2015 zrušilo Smernicu Rady 76/621/EHS týkajúcu sa stanovenia max. obsahu kyseliny erukovej v olejoch a tukoch a Nariadenie Rady (ES) č. 320/2006, ktoré stanovilo dočasný režim pre reštrukturalizáciu cukrovarníckeho priemyslu.

„Vykonávacie nariadenie Komisie (EÚ) č. 747/2015 z 11. mája 2015, stanovilo výnimku z vykonávacieho nariadenia (EÚ) č. 809/2014, pokiaľ ide o konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín pre žiadosti  o pridelenie platobných nárokov alebo zvýšenie hodnoty platobných nárokov v rámci režimu základných platieb na rok 2015“ a „Delegované nariadenie Komisie (EÚ) č. 1383/2015 z 28. mája 2015, ktorým sa mení delegované nariadenie Komisie (EÚ) č. 639/2014, pokiaľ ide  o podmienky oprávnenosti v súvislosti s požiadavkami na identifikáciu a registráciu zvierat na účely viazanej podpory podľa nariadenia Európskeho parlamentu a Rady (EÚ) č. 1307/2013“.

**Domáca legislatíva**

Poľnohospodárska legislatíva SR bola v roku 2015 obohatená o viaceré aproximačné nariadenia vlády SR. Celkovo bolo vydaných 15 aproximačných nariadení vlády vzťahujúcich sa k Spoločnej poľnohospodárskej politike EÚ. K najdôležitejším je možné zaradiť predovšetkým päť z nich. Prvým je **Nariadenie vlády Slovenskej republiky 7/2015** z 21. januára 2015, ktorým sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení nariadenia vlády Slovenskej republiky č. 20/2014 Z. z., ktoré implementuje 3 nariadenia Komisie, 1 Nariadenie Rady a 2 Nariadenia Európskeho parlamentu a Rady, vrátane kľúčového Nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov  v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov ako aj Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky v znení neskorších predpisov.

 Druhým z nich je **Nariadenie vlády Slovenskej republiky 36/2015** z 18. februára 2015, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb, aproximuje nariadenia EK, ktoré tvoria kostru Spoločnej poľnohospodárskej politiky EÚ na roky 2014 – 2020, a to konkrétne:

a) Nariadenie Európskeho parlamentu a Rady (EÚ) č. 1306/2013 zo 17. decembra 2013  o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES), č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 v znení nariadenia Európskeho parlamentu a Rady (EÚ) č. 1310/2013 zo 17. decembra 2013 a delegovaného nariadenia Komisie (EÚ) č. 640/2014 z 11. marca 2014,

b) Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 v znení nariadenia Európskeho parlamentu a Rady (EÚ) č. 1310/2013 zo 17. decembra 2013 delegovaného nariadenia Komisie (EÚ) č. 639/2014 z 11. marca 2014 delegovaného nariadenia Komisie (EÚ) č. 994/2014 z 13. mája 2014 a delegovaného nariadenia Komisie (EÚ) č. 1001/2014 z 18. júla 2014,

c) Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením.

 Tretím kľúčovým aproximačným právnym predpisom bolo **Nariadenie vlády Slovenskej republiky 76/2015** z 8. apríla 2015, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb. Týmto nariadením boli aproximované spolu štyri vykonávacie nariadenia Komisie a dva nariadenia EP a Rady, ktorými sa upravujú pravidlá priamych platieb a financovania tzv. „novej SPP“. Konkrétne je možné spomenúť predovšetkým dve kľúčové nariadenia: Nariadenie Európskeho parlamentu a Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES), č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 a Nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008  a nariadenie Rady (ES) č. 73/2009 a z oblasti financovania. Nemej podstatné pre úpravu priamych podpôr, ktorých sa Nariadenie vlády SR 76/2015 týkalo boli zároveň nasledovné nariadenia:

a) Delegované nariadenie Komisie (EÚ) č. 639/2014, ktorým sa dopĺňa nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, a ktorým sa mení príloha X k uvedenému nariadeniu,

b) Delegované nariadenie Komisie (EÚ) č. 640/2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie,

c) Vykonávacie nariadenie Komisie (EÚ) č. 641/2014, ktorým sa stanovujú pravidlá pre uplatňovanie nariadenia Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky,

d) Vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti  s integrovaným administratívnym a kontrolným systémom, opatreniami na rozvoj vidieka  a krížovým plnením.

 Mimoriadne dôležitým sa stalo štvrté aproximačné nariadenie dotýkajúce sa stratégie a politík „novej“ Spoločnej poľnohospodárskej politiky, a to **Nariadenie vlády Slovenskej republiky 75/2015** z 8. apríla 2015, ktorým sa ustanovujú pravidlá poskytovania podpory  v súvislosti s opatreniami programu rozvoja vidieka. Týmto nariadením boli implementované tri podstatné európske právne predpisy: Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 v znení neskorších predpisov, ďalej Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 v znení neskorších predpisov a Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky. ktoré Toto nariadenie bolo následne v 2. polovici roku 2015 nahradené **Nariadením vlády Slovenskej republiky 163/2015 Z. z.**, ktorým sa mení a dopĺňa nariadenie vlády Slovenskej republiky č. 75/2015 Z. z.

 Z ostaných aproximačných nariadení vlády je potrebné spomenúť niektoré ďalšie, ktoré sa týkali konkrétnych opatrení v rámci jednotlivých sektorov odvetvia. V sektore vína pribudlo **Nariadenie vlády Slovenskej republiky 63/2015** z 18. marca 2015 o podmienkach poskytovania podpory v rámci spoločnej organizácie trhu s vínom. Sektor mlieka bol upravený **Nariadením vlády Slovenskej republiky 55/2015** z 18. marca 2015  o podmienkach spoločnej organizácie trhu s mliekom a mliečnymi výrobkami, ako aj **Nariadenie vlády Slovenskej republiky 166/2015 Z. z**., ktorým sa mení a dopĺňa nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov.

 Veterinárnej problematike hovädzieho dobytka bolo venované **Nariadenie vlády Slovenskej republiky 294/2015** Z. z., ktorým sa mení a dopĺňa nariadenie vlády Slovenskej republiky č. 280/2003 Z. z. o zdravotných problémoch, ktoré ovplyvňujú výmenu s hovädzím dobytkom a ošípanými v znení neskorších predpisov a v sektore hydiny **Nariadenie vlády Slovenskej republiky 221/2015 Z. z.**, ktorým sa mení nariadenie vlády Slovenskej republiky č. 367/2007 Z. z. o opatreniach na kontrolu moru hydiny. Aktuálne exportno-importné podmienky boli schválené v **Nariadení vlády Slovenskej republiky 220/2015 Z. z.**  o podmienkach vydávania povolení na dovoz a vývoz poľnohospodárskych výrobkov  a potravinárskych výrobkov, certifikátov s vopred ustanovenou sadzbou náhrady, osvedčení  o náhrade a o administrovaní finančných zábezpek. Nové úpravy v rastlinnej výrobe priniesli dve nariadenia: **Nariadenie vlády Slovenskej republiky 293/2015 Z. z**., ktorým sa mení  a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín v znení neskorších predpisov a **Nariadenie vlády Slovenskej republiky 177/2015 Z. z.**, ktorým sa mení a dopĺňa nariadenie vlády Slovenskej republiky č. 55/2007 Z. z., ktorým sa ustanovujú požiadavky na uvádzanie sadiva zemiakov na trh.

 Pre rok 2016 sú predbežne plánované štyri aproximačné nariadenia, ktoré sa týkajú odrôd rastlín a osiva, ale predpokladá sa aj prijatie minimálne jedného nariadenia ustanovujúceho pravidlá poskytovania podpory v poľnohospodárstve v súvislosti so schémami viazaných priamych platieb.

 Domáca legislatíva bola rozšírená o 30 právnych predpisov z pochádzajúcich „dielne“ MPaRV SR. Väčšinu z nich tvorili nariadenia vlády, formu zákona malo päť z týchto právnych predpisov. Za najsignifikantnejší je možné považovať **Zákon 30/2015 Z. z**., ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách  v znení neskorších predpisov. Za ďalší veľmi významný zákon je možné označiť aj dlho očakávanú aktuálnu úpravu problematiky hnojív v slovenskom poľnohospodárstve, ktorá prišla vo forme **Zákona 394/2015 Z. z**., ktorým sa mení a dopĺňa zákon č. 136/2000 Z. z.  o hnojivách v znení neskorších predpisov. Aktualizácia po šiestich rokoch upravujúca vinársky sektor po zásadnej reforme sektora v roku 2009 prichádza v **Zákone 349/2015 Z. z**., ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov. Problematiku usporiadania a nadobúdania vlastníctva k pozemkom riešia dva prijaté zákony, konkrétne **Zákon 24/2015 Z. z.**, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku  a lesných pozemkov a o zmene niektorých zákonov v znení neskorších predpisov a taktiež **Zákon 122/2015 Z. z**., ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov.
 Okrem zákonov vypracovaných MPaRV SR je možné spomenúť ešte **Zákon 254/2015 Z.z**., ktorý mení stavebný zákon, ale zároveň dopĺňa zákon č. 220/2004 Z. z. o ochrane  a využívaní poľnohospodárskej pôdy.

 Väčšina nariadení vlády patrila zároveň medzi aproximačné, ktoré boli schválené počas roku 2015. Neaproximačné nariadenia vlády sa zaoberali vlastníckymi vzťahmi k pôde, konkrétne neoprávnenými zábermi poľnohospodárskej pôdy v **nariadeniach vlády** **164/2015 Z. z**. a **285/2015 Z. z**., ktorými sa dopĺňa nariadenie vlády Slovenskej republiky č. 58/2013 Z. z. o odvodoch za odňatie a neoprávnený záber poľnohospodárskej pôdy v znení neskorších predpisov a riešením náhradných pozemkov v **Nariadení vlády Slovenskej republiky 134/2015 Z. z.**, ktorým sa dopĺňa nariadenie vlády Slovenskej republiky č. 237/2010 Z. z., ktorým sa ustanovujú podrobnosti o postupe Slovenského pozemkového fondu pri poskytovaní náhradných pozemkov v znení nariadenia vlády Slovenskej republiky č. 83/2011 Z. z. 134/2015 Z. z.

Zvyšné právne prepisy tvorili vyhlášky a oznámenia MPaRV SR. Za všetky je možné poukázať na výnos na podporu situácie v sektore mlieka a bravčového mäsa v Oznámení Ministerstva pôdohospodárstva a rozvoja vidieka Slovenskej republiky **286/2015 Z. z.**  o vydaní výnosu o poskytovaní mimoriadnej podpory v sektore mlieka a bravčového mäsa a na Vyhlášku Ministerstva pôdohospodárstva a rozvoja vidieka Slovenskej republiky **309/2015 Z. z.** o pochutinách, jedlej soli, dehydrovaných pokrmoch, polievkových prípravkoch a o ochucovadlách, ktorá stanovuje predpisy pre druhy soli, maximálne množstvá, predpisy pre koreniny a kávoviny, kečupy apod. Vyhláška **17/2015 Z.z.** doplnila Vyhlášku 41/2012 Z. z. o mede, a to predovšetkým pokiaľ ide o typy označovania pôvodu medu. Ostatné vyhlášky sa týkali zväčša identifikácie a registrácie jednotlivých druhov hospodárskych zvierat.